Tħabbret il-mewt tal-kantant internazzjonali tal-mużika rock'n'roll Little Richard fl-età ta' 87 sena. Good Golly Miss Molly, Tutti Frutti u Long Tall Sally kienu fost l-aktar kanzunetti mfittxija tal-kantant li kien fost l-ewwel persuni li ġew introdotti fir-Rock and Roll Hall of Fame. Il-kantant, li twieled fil-Ġeorġja bl-isem ta' Richard Wayne Penniman, kien magħruf għal wirjiet spettakolari li kien jagħti lil l-udjenza tiegħu.